
Regulamentul de acordare a unor premii/ recompense persoanelor care au împlinit venerabila vârstă de 100 de ani de pe raza administrativă a Comunei Grivița, Județul Galați 
Art1. Prezenta procedură stabilește cadrul juridic de acordare a unor premii/recompense, persoanelor ce îndeplinesc condițiile stipulate mai jos şi sunt aplicabile exclusiv pe raza administrativă a Comunei Grivița, Județul Galați;
Art.2. Premiile şi/sau recompensele se acordă de Primarul Comunei Grivița, Județul Galați, prin dispoziție, în limita prevederilor bugetare anuale.
Art.3. Beneficiază de premii şi/sau recompense solicitanții/beneficiarii care au domiciliul sau reședința pe raza Comunei Grivița, Județul Galați 
Art.4. Obiectivul principal al acordării premiilor și/sau recompenselor este de a omagia persoanele care au împlinit venerabila vârstă de 100 de ani, ca o recunoaștere a contribuției pe care au adus-o la dezvoltarea comunității locale și pentru ca aceștia să simtă solidaritatea comunității din care face parte, dar și a unei folosiri corecte și eficiente a fondurilor provenite din bugetul local.
Art.5. Premiile și/sau recompensele se pot acorda în bani, în limita sumelor aprobate în bugetul local cu această destinație, fără depăși sumele prevăzute în anexa nr.l  parte integrantă din prezentul regulament.
Art.6. Premiile şi/sau recompensele se acorda pentru aceeași persoană o singură data.
Art.7. Premiile și/sau recompensele se acordă la cererea scrisă a persoanei îndreptățite sau a reprezentantului legal al persoanei îndreptățite, conform formularului de cerere anexa nr.2, parte integrantă din prezentul regulament. În cazul în care persoana îndreptățita este neștiutor de carte cererea scrisa, poate fi redactată/completată de o alta persoană desemnata de aceasta, cu precizarea expresa în cerere că persoana îndreptățită nu este cunoscătoare de carte.
Art.8 Dispoziția primarului de acordare a premiilor şi/sau recompenselor are la baza solicitarea scrisă a persoanei îndreptățite și/sau a unui membru de familie. 
Art.9. În condițiile în care solicitantul nu a anexat la cerere toată documentația necesară prevazuta, i se vor solicita, prin adresa scrisă, documentele necesare. În acest caz termenul de finalizare a solicitării curge de la data prezentării documentelor solicitate. Necompletarea în termen a dosarului cu actele solicitate se consideră neîndeplinire de către persoană a condițiilor de acordare a premiilor şi/sau recompenselor.
Art. 10. Personalul de specialitate din cadrul aparatului de specialitate al primarului verifică şi confruntă datele înscrise în cerere cu actele doveditoare. 
Art.ll. În cazul în care solicitantul refuza sa fumizeze actele necesare întocmirii dosarului sau informațiile necesare, se consideră că persoana nu îndeplinește condițiile de acordare a premiilor şi/sau recompenselor.
Art.12. După primirea tuturor documentelor, va fi analizat fiecare dosar şi va face propuneri de aprobare sau de respingere a solicitărilor de acordare a premiilor şi/sau recompenselor, de stabilire a cuantumului premiilor şi/sau recompenselor în limita prevederilor bugetare aprobate.
Art. 13. În baza verificărilor şi avizelor obținute, se va întocmi proiectul de dispoziție de aprobare, respectiv de respingere a cererii de acordarea premiilor şi/sau recompenselor, ce va fi înaintat Primarului spre aprobare.
Art.14. Stabilirea dreptului la premii şi/sau recompense şi a cuantumului acestuia se face prin dispoziție scrisă a primarului. În termen de maximum 10 zile lucrătoare primarul are obligația să emită dispoziția de acordare sau de respingere a cererii privind acordarea premiilor/recompenselor. Dispoziția primarului se comunică titularului în termen de maximum 5 zile de la data emiterii.
Art.l5. Premiile și/sau recompensele acordate potrivit acestei hotărâri nu se iau în calcul la stabilirea altor drepturi bănești sau la acordarea altor prestații sociale, acestea nu sunt condiționate de plata taxelor și impozitelor la bugetul local sau de bunurile deținute în proprietate.





Anexa nr.1 la

Regulamentul de acordare a unor premii/ recompense persoanelor care au împlinit venerabila vârstă de 100 de ani de pe raza administrativă a Comunei Grivița, Județul Galați 
Premiul pentru împlinirea a 100 de ani de viață se acordă persoanelor vârstnice domiciliate pe raza Comunei Grivița, Județul Galați , care au împlinit 100 de ani de viață în anul calendaristic în care se solicită acordarea premiilor.
În cazul decesului titularilor la momentul înmânării premiilor, acestea nu se vor mai acorda, premiile fiind personale și netransmisibile.
Premiul pentru împlinirea a 100 de ani de viață se acordă în baza documentelor prevazute la art. 8 din Regulament precum și în baza următoarelor documente:
· acte de identitate, aflate în termenul de valabilitate, al solicitantului- în copie;
· certificat de naștere al solicitantului- în copie;
· alte documente după caz;
Copiile de pe actele prevazute mai sus se prezintă însoțite de documentele originale, care se certifica pentru conformitatea cu originalul de către personalul din aparatul de specialitate al primarului.
Premiul pentru împlinirea a 100 de ani de viață se acorda în bani, în cuantum de 1.500,00 lei/persoana.




Anexa nr. 2 la

Regulamentul de acordare a unor premii/ recompense persoanelor care au împlinit venerabila vârstă de 100 de ani de pe raza administrativă a Comunei Grivița, Județul Galați 
Domnule Primar,

Subsemnatul(a), ______________________________________________, domiciliat(a) în Comuna Grivița, Județul Galați, CNP ______________________________, telefon _______________ va rog sa-mi aprobați cererea pentru acordarea premiului aniversarii a 100 de ani de viata.
Anexez prezentei cereri:
- copie CI/BI
- copie certificat naștere

Prin prezenta declar ca am fost informat(a) și sunt de acord ca datele cu caracter personal sa fie prelucrate în scopul și pentru îndeplinirea atribuțiilor legale ale instituției.
Am luat la cunoștință ca informațiile din cererea depusa și din actele anexate la aceasta, vor fi prelucrate de U.A.T. Comuna Grivița cu respectarea prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și libera circulație a acestor date.

Data: ........................

Semnătură:

